|  |  |
| --- | --- |
|  | **Rēzeknes novada DOME**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238, 646 22231, 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija Internetā: <http://www.rezeknesnovads.lv> |

**Paskaidrojuma raksts**

**Rēzeknes novada pašvaldības saistošajiem noteikumiem**

**“Par Rēzeknes novada pašvaldības medību tiesību piešķiršanas kārtību”**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums | 1.1.Saistošo noteikumu mērķis ir noteikt vienotu kārtību medību tiesību piešķiršanai Rēzeknes novada pašvaldības (turpmāk arī – pašvaldības) īpašumā un tiesiskajā valdījumā esošajās zemes vienībās, paredzot, ka pašvaldība medību tiesības nodod vienai personai, noslēdzot rakstveida līgumu par medību tiesību nodošanu lietošanā par noteiktu nomas maksu.  1.2.Pašvaldību likuma 5.panta pirmajā un otrajā daļā noteikts, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība. Pašvaldību likuma 44.panta otrā daļa dod tiesības pašvaldībai izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru Kabineta noteikumos paredzēto funkciju izpildes kārtību.  Atbilstoši Pašvaldības likuma [73.](https://likumi.lv/ta/id/350448#p73)panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskās darbības, ievērojot likumā noteikto par rīcību ar publiskas personas finanšu līdzekļiem un mantu. [Publiskas personas finanšu līdzekļu un mantas izšķērdēšanas novēršanas likuma](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums) [3.](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums#p3)panta 2.apakšpunkts nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododamā īpašumā vai lietošanā citai personai par iespējami augstāko cenu.  1.3.Šobrīd Rēzeknes novada pašvaldībā nav saistoša tiesiskā regulējuma, kas nosaka medību tiesību piešķiršanu pašvaldības īpašumā un tiesiskajā valdījumā esošajās zemes vienībās. Medību tiesību piešķiršanai šobrīd tiek pieņemts Rēzeknes novada domes lēmums un slēgts medību tiesību nodošanas bezatlīdzības līgums.  1.4. Rēzeknes novada pašvaldība realizējot brīvprātīgās iniciatīvas, izdod saistošos noteikumus “Par Rēzeknes novada pašvaldības medību tiesību piešķiršanas kārtību”, lai efektīvāk un racionālāk izskatītu un pieņemtu lēmumus par medību tiesību piešķiršanu uz pašvaldības īpašumā vai tiesiskajā valdījumā esošajām zemes vienībām, kā arī, lai nodrošinātu normatīvajā regulējumā ietverto nosacījumu publiskai personai rīkoties ar finanšu līdzekļiem un mantu lietderīgi. Rēzeknes novada pašvaldība vēlas un piešķirt medību tiesības pašvaldības īpašumā un tiesiskajā valdījumā esošajās zemes vienībās, nododot tās vienai personai un noslēdzot rakstveida līgumu par medību tiesību nodošanu lietošanā uz termiņu, kas nav īsāks par 1 (vienu) gadu, bet ne ilgāk kā uz 6 (sešām) medību sezonām (viena medību sezona ir no 1.aprīļa līdz 31.martam) un nosakot, ka par medību tiesībām jāmaksā nomas maksa par 1 (vienu) ha gadā – 0,30 *euro* bez pievienotās vērtības.  1.5.Ņemot vērā iepriekšminēto normatīvo aktu regulējumu, citu iespējamo alternatīvu nav, lai noteiktu tiesisko regulējumu minētajā jautājumā. |
| 2. Fiskālā ietekme uz pašvaldības budžetu | 2.1.Saistošo noteikumu „Par Rēzeknes novada pašvaldības medību tiesību piešķiršanas kārtību” īstenošanas fiskālās ietekmes prognoze uz pašvaldības budžetu - noteikumu izpilde notiks pašvaldības kārtējā gada budžeta ietvaros:  2.1.1.ieņēmumu daļa palielināsies par 5600,00 *euro* gadā, vadoties no aprēķina - medību tiesību nodošana pašvaldības īpašumā un tiesiskajā valdījumā esošās zemes vienībās 18800 ha platībā x 0,30 *euro* bez pievienotās vērtības, kam ir pozitīva ietekme uz budžeta ieņēmumu daļu;  2.1.2.nav attiecināms uz izdevumu daļu;  2.1.3.nav paredzēta ietekme uz citām pozīcijām budžeta ieņēmumu vai izdevumu daļā.  2.2.Lai nodrošinātu saistošo noteikumu izpildi, nav nepieciešami papildus resursi sakarā ar jaunu institūciju vai darba vietu veidošanu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Sociālā ietekme - saistošo noteikumu „Par Rēzeknes novada pašvaldības medību tiesību piešķiršanas kārtību” izdošanā paredzama tieša ietekme mednieku tiesību izmantotājiem, jo medību tiesības pašvaldības īpašumā un tiesiskajā valdījumā esošās zemes vienības paredzēts nodot par atlīdzību.  3.2.Ietekme uz vidi – ar saistošo noteikumu „Par Rēzeknes novada pašvaldības brīvprātīgās iniciatīvas pabalstiem” īstenošanu netiek izraisītas tiešas vai netiešas pārmaiņas vidē.  3.3.Ietekme uz iedzīvotāju veselību - saistošo noteikumu „Par Rēzeknes novada pašvaldības medību tiesību piešķiršanas kārtību” īstenošana neietekmēs cilvēku veselību.  3.4.Ietekme uz uzņēmējdarbības vidi pašvaldības teritorijā - uzņēmējdarbības vidi pašvaldības teritorijā saistošie noteikumi „Par Rēzeknes novada pašvaldības medību tiesību piešķiršanas kārtību” neietekmē, jo neskar šo jomu.  3.5.Ietekme uz konkurenci - saistošie noteikumi „Par Rēzeknes novada pašvaldības medību tiesību piešķiršanas kārtību” īstenošanu neietekmē konkurenci, jo neskar šo jomu. |
| 4. Ietekme uz administratīvajām procedūrām un to izmaksām | 4.1.Saistošo noteikumu „Par Rēzeknes novada pašvaldības medību tiesību piešķiršanas kārtību” piemērošanas jautājumos var vērsties Rēzekne novada pašvaldības iestādes – Centrālās pārvaldes Nekustamā īpašuma pārvaldības dienestā, Atbrīvošanas alejā 95A, Rēzeknē vai vienā no piecām pašvaldības iestādēm – apvienības pārvaldēm.  4.2.Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | 5.1.Saistošie noteikumi „Par Rēzeknes novada pašvaldības medību tiesību piešķiršanas kārtību” tiek izstrādāti īstenojot brīvprātīgo iniciatīvu izpildi un nosakot vienotu kārtību medību tiesību piešķiršanai pašvaldības īpašumā un tiesiskajā valdījumā esošajās zemes vienībās un slēdzot līgumu par medību tiesību nodošanu lietošanā par noteiktu nomas maksu.  5.2.Papildu cilvēkresursu iesaiste saistošo noteikumu īstenošanā netiek paredzēta. |
| 6. Informācija par izpildes nodrošināšanu | 6.1.Saistošo noteikumu „Par Rēzeknes novada pašvaldības medību tiesību piešķiršanas kārtību” izpildē iesaistītā institūcija ir pašvaldības iestāde - Centrālās pārvaldes Nekustamā īpašuma pārvaldības dienests un piecas pašvaldības iestādes – apvienību pārvaldes.  6.2.Saistošo noteikumu „Par Rēzeknes novada pašvaldības medību tiesību piešķiršanas kārtību” izpildes nodrošināšanai papildu resursi nav nepieciešami. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1.Saistošie noteikumi „Par Rēzeknes novada pašvaldības medību tiesību piešķiršanas kārtību” ir piemēroti iecerētā mērķa sasniegšanas nodrošināšanai.  7.2.Pašvaldības izraudzītais līdzeklis saistošo noteikumu „Par Rēzeknes novada pašvaldības medību tiesību piešķiršanas kārtību” izdošanai ir piemērots leģitīmā mērķa sasniegšanai, nav citu saudzējošāku līdzekļu, lai sasniegtu leģitīmo mērķi un pašvaldības rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām | 8.1.Saistošo noteikumu „Par Rēzeknes novada pašvaldības medību tiesību piešķiršanas kārtību” projekta izstrādes laikā notikušas konsultācijas ar Rēzeknes novada mednieku biedrībām un Valsts meža dienesta speciālistiem. Atbilstoši Pašvaldību likuma 46.panta trešajai daļai saistošo noteikumu „Par Rēzeknes novada pašvaldības medību tiesību piešķiršanas kārtību” projekts 2024.gada 9.otobrī nodots sabiedrības viedokļa noskaidrošanai, publicējot Rēzeknes novada pašvaldības tīmekļa vietnē [www.rezeknesnovads.lv](http://www.rezeknesnovads.lv). Viedokļa izteikšanas termiņš noteikts divas nedēļas no publicēšanas dienas Sabiedrības viedokļa noskaidrošanai “Par Rēzeknes novada pašvaldības medību tiesību piešķiršanas kārtību” projekts nosūtīts Rēzeknes novada mednieku biedrībām, kā arī Rēzeknes novada pašvaldības pagastu un Viļānu pilsētas konsultatīvajām padomēm.  Saistošo noteikumu „Par Rēzeknes novada pašvaldības medību tiesību piešķiršanas kārtību” projekta sabiedriskās apspriešanas laikā tika organizēta klātienes tikšanās – 2024.gada 17.oktobrī, pašvaldības darba grupas pārstāvjiem ar Rēzeknes novada medību biedrībām, pieaicinot Valsts meža dienesta speciālistus, lai izvērtētu saņemtos viedokļus par saistošo noteikumu „Par Rēzeknes novada pašvaldības medību tiesību piešķiršanas kārtību” projektu.  8.2. Sabiedrības viedokļa noskaidrošanas termiņā līdz 2024.gada 23.oktobrim ir saņemti sekojoši viedokļi par saistošo noteikumu „Par Rēzeknes novada pašvaldības medību tiesību piešķiršanas kārtību” projektu:   1. medību tiesību lietotāja R.R. pārstāvja J.R. viedoklis; 2. mednieku un makšķernieku biedrības “Piekūns” valdes priekšsēdētāja A.K. viedoklis; 3. Kaunatas pagasta mednieku biedrības “Līpukons” biedra J.B. viedoklis; 4. Latgales mednieku un makšķernieku biedrības valdes priekšsēdētāja A.B. viedoklis; 5. mednieku biedrības “Aizdusa” pārstāvja A.S. viedoklis; 6. mednieku biedrības “Bikavieši” pilnvarotās personas G.E. viedoklis.   Kaunatas pagasta mednieku biedrības “Līpukons” biedra J.B. viedoklī ir izteiktie priekšlikumi attiecībā uz medību kolektīva darba organizācijas jautājumiem (biedru naudas apmērs, biedrības biedru vecums un priekšlikums pašvaldībai uzrunāt un iesaistīt jauniešus medību kolektīvos), kas netiek vērtēts saistošo noteikumu „Par Rēzeknes novada pašvaldības medību tiesību piešķiršanas kārtību” projekta kontekstā.  Attiecībā uz viedokļu priekšlikumiem, kas skar saistošo noteikumu „Par Rēzeknes novada pašvaldības medību tiesību piešķiršanas kārtību” projektu tiek sniegts šāds vērtējums.  Saistošo noteikumu „Par Rēzeknes novada pašvaldības medību tiesību piešķiršanas kārtību” projekta sagatavots saskaņā ar Pašvaldību likuma Pašvaldību likuma 44.panta otro daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.apakšpunktu, Ministru kabineta 2014.gada 22.jūlija noteikumu Nr. 421 "Medību noteikumi" 13., 14.punktu.  Atbilstoši Pašvaldību likuma 44.panta otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.apakšpunktu, publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu.  Atbilstoši Ministru kabineta 2014.gada 22.jūlija noteikumu Nr. 421 “Medību noteikumi” 13., 14.punktiem, zemes īpašnieks vai tiesiskais valdītājs medību tiesības var nodot citai personai, noslēdzot rakstveida līgumu par medību tiesību nodošanu (turpmāk – medību līgums) zemes vienībā, kurai piešķirts kadastra apzīmējums, vai tās daļā, ja medību līgumā ir precīzi norādītas zemes vienības daļas robežas un tās kartogrāfiski atspoguļotas Latvijas 1992.gada ģeodēzisko koordinātu sistēmā. Medību tiesības vienlaikus var nodot tikai vienai personai. Medību līgumu slēdz uz termiņu, kas nav īsāks par vienu gadu. Medību līgumā ietver vismaz šādas sastāvdaļas: 1) ziņas par personām, kas slēdz līgumu (fiziskai personai – vārdu, uzvārdu, personas kodu, juridiskai personai – nosaukumu, reģistrācijas numuru, juridisko adresi); 2) līguma priekšmetu – medību tiesības konkrētajā zemes vienībā vai tās daļā esošajās medību platībās, norādot zemes vienības kadastra apzīmējumu; 3) līgumslēdzēju pušu tiesības un pienākumus, tai skaitā tiesības un pienākumus savvaļas medījamo dzīvnieku postījumu novēršanai; 4) līguma darbības termiņu gados; 5) līguma izbeigšanas (laušanas) kārtību.  Tiek ņemti vērā:   1. Medību tiesību lietotāja R.R. pārstāvja J.R., mednieku un makšķernieku biedrības “Piekūns” valdes priekšsēdētāja A.K., Kaunatas pagasta mednieku biedrības “Līpukons” biedra J.B. un mednieku biedrības “Bikavieši” pilnvarotās personas G.E. viedokļos - izteiktie priekšlikumu attiecībā uz saistošo noteikumu „Par Rēzeknes novada pašvaldības medību tiesību piešķiršanas kārtību” projekta 3.punktā noteikto nomas maksu – 0,90 *euro* bez pievienotās vērtības nodokļa par 1 (vienu) ha gadā par medību tiesībām, saglabājot sākotnēji apspriestās nomas maksas apmēru – 0,30 *euro* bez pievienotās vērtības nodokļa par 1 (vienu) ha gadā un izsakot saistošo noteikumu „Par Rēzeknes novada pašvaldības medību tiesību piešķiršanas kārtību” projekta 3.punktu šādā redakcijā:   “3. Par medību tiesībām jāmaksā nomas maksa par 1 (vienu) ha gadā – 0,30 *euro* bez pievienotās vērtības nodokļa.”   1. Latgales mednieku un makšķernieku biedrības valdes priekšsēdētāja A.B. viedoklis par nepieciešamību rast iespēju sarīkot Rēzeknes novada mednieku klubu pārstāju sanāksmi klātienē, pieaicinot Austrumu virsmežniecības inženieri medību jautājumos un “Latvijas valsts meži” Ziemeļlatgales mežkopības vadītāju, organizējot Rēzeknes novada mednieku biedrību un kolektīvu vadītāju, pārstāvju tikšanos klātienē 2024.gada 17.oktobrī, plkst.15.00, Rēzeknes novada pašvaldības Centrālās pārvaldes administratīvajā ēkā (Atbrīvošanas alejā 95A, Rēzeknē). 2. Daļēji - Mednieku biedrības “Bikavieši” pilnvarotās personas G.E. viedoklī izteiktais priekšlikums precizēt saistošo noteikumu „Par Rēzeknes novada pašvaldības medību tiesību piešķiršanas kārtību” projekta 7.1.5. un 7.2.4.apakšpunktus, aizstājot vārdus “līgumu par ārējām robežām” ar vārdiem “pušu vienošanos” (nevis “robežlīgums”), izsakot saistošo noteikumu „Par Rēzeknes novada pašvaldības medību tiesību piešķiršanas kārtību” projekta 7.1.5. un 7.2.4.apakšpunktus šādā redakcijā:   “7.1.5.pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas.  7.2.4. pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas.”  Abos minētajos saistošo noteikumu „Par Rēzeknes novada pašvaldības medību tiesību piešķiršanas kārtību” projekta apakšpunktos ir reglamentēta vienošanās (līguma) pievienošana iesniedzamajiem dokumentiem, kas noslēgta starp divām medību iecirkņu mednieku biedrībām, nevis Ministru kabineta 2014.gada 22.jūlija noteikumu Nr.421 "Medību noteikumi" 24.1 punktā reglamentētais robežlīgums (vienošanās par medību iecirkņu kopīgām robežām ar visiem blakus esošajiem medību iecirkņiem).   1. Mednieku biedrības “Aizdusa” pārstāvja A.S. viedoklī izteiktais priekšlikums par saistošo noteikumu „Par Rēzeknes novada pašvaldības medību tiesību piešķiršanas kārtību” projekta 2.pielikuma - Medību tiesību līguma - 4.5.2.punktu un izsakot to šādā redakcijā:   “4.5.2. pārvietoties pa medību platībām, tajās esošajiem ceļiem, stigām un citiem infrastruktūras objektiem, nebojājot tos;”  Netiek ņemti vērā:   1. Medību tiesību lietotāja R.R. pārstāvja J.R. un mednieku un makšķernieku biedrības “Piekūns” valdes priekšsēdētāja A.K. viedoklī izteiktais priekšlikums par nomas maksas apmēru atkarībā no zemes vienības veida (meža zeme, lauksaimniecības zeme, zeme zem ūdeņiem, purvs, utml.), jo nomas maksas noteikšana atkarībā no zemes vienības veida radītu nesamērojamu administratīvo slogu pašvaldībai. 2. Mednieku biedrības “Aizdusa” pārstāvja A.S. viedoklī izteiktais priekšlikums par saistošo noteikumu „Par Rēzeknes novada pašvaldības medību tiesību piešķiršanas kārtību” projekta 2.pielikuma - Medību tiesību līguma – 3.8.punkta, 4.3.1.apakšpunkta, 4.7.punkta, 5.2.punkta u.c. punktu precizēšanu, jo atbilstoši Civillikuma 1.pantam - tiesības izlietojamas un pienākumi pildāmi pēc labas ticības. 3. Mednieku biedrības “Bikavieši” pilnvarotās personas G.E. viedoklī izteiktais priekšlikums papildināt saistošo noteikumu „Par Rēzeknes novada pašvaldības medību tiesību piešķiršanas kārtību” projekta 9.2.punktu pēc vārda “ieskauj” ar vārdiem “pilnībā vai ne mazāk kā 2/3 pašvaldības zemes”, jo esošais 9.2.punkta formulējums ir pietiekoši precīzs un saprotams un nav nepieciešamības to papildināt. |

Domes priekšsēdētājs Monvīds Švarcs